open-index/open-wikipedia-markdown huggingface dataset:
חואדין

**חואדין** (ברומנית: **Huedin**, מבטאים: "הואֶדין", בהונגרית: **Bánffyhunyad**, ביידיש: **הוּנְיַאד**) היא עיירה במחוז קלוז' בטרנסילבניה שברומניה.

חואדין ממוקמת בקצה הצפוני של הרי אפוסני  והיא ידועה ביוזמות התיירות האקולוגית שלה.

## אוכלוסייה
לפי נתוני מפקד האוכלוסין של שנת 2011 אוכלוסיית העיירה מנתה 9,346 אנשים, מתוכם 59.32% רומנים אתניים, 28.88% הונגרים אתניים ו-11.45% צוענים.

## היסטוריה
חואדין נוסדה בימי הביניים. משנת 1330 עד 1848, בעלי העיירה היו משפחת באנפי (ומהם נלקח השם ההונגרי של העיירה Bánffyhunyad). העיירה הייתה חלק מממלכת הונגריה. בשנת 1526, חואדין הפכה לחלק מנסיכות טרנסילבניה ועד 1867 הייתה חלק מהדוכסות הגדולה של טרנסילבניה.

ב-1910 מנתה אוכלוסיית העיירה 5,194 תושבים, מתוכם 90.5% דיברו הונגרית. באותה תקופה, 57.5% היו קלוויניסטים, 20.7% יהודים ו-10% קתולים. מ-1918 עד 1940 הייתה העיירה חלק מרומניה. מ-1940 עד 1944, זה שוב היה חלק מהונגריה, בשל תכתיב וינה. בעיירה נמצאת כנסייה רפורמית גותית מהמאה ה-13.

## קהילה יהודית
יהודים החלו להתיישב בעיר במהלך המחצית הראשונה של המאה ה-19. באותה תקופה זה היה חלק של האימפריה האוסטרו-הונגרית. בשנת 1877 התגוררו בעיירה 243 יהודים עד שבשנת 1910 גדל מספרם ל-1,073 שהיוו כ-22% מהאוכלוסייה הכללית. לאחר סיפוח טרנסילבניה לרומניה בעקבות תוצאות של מלחמת העולם הראשונה, עמדה האוכלוסייה היהודית על 260 בשנת 1920 בעוד במפקד 1930 נרשם 960 תושבים יהודים בחואדין.

הקהילה פתחה את בית הכנסת הראשון שלה בשנת 1852.

באוגוסט 1940 צפון טרנסילבניה סופחה להונגריה. המדיניות האנטישמית של ממשלת הונגריה יושמה מיד. ישיבה שהוקמה על ידי אברהם מאיר איזראעל נסגרה תוך זמן קצר לאחר הקמתה. יהודי חואדין נעצרו על ידי המשטרה ההונגרית ב-3 במאי 1944 והוחזקו בבית הכנסת המקומי, שם עונו ועברו חיפושי גוף משפילים כדי לגלות היכן החביאו את הזהב ודברי הערך האחרים שלהם. לאחר מספר ימים הם הועברו לגטו קלוז', ומשם גורשו למחנה הריכוז אושוויץ במאי-יוני 1944.

לאחר מלחמת העולם השנייה חזרו כמה מניצולי השואה לחואדין. בשנת 1947 מנתה האוכלוסייה היהודית 345 נפשות. בשנים שלאחר מכן רובם עזבו את העיר. היהודים הנותרים היו מאורגנים בקהילה מקומית, חברה בפדרציה של הקהילות היהודיות של רומניה.

בשנת 2014 חי בחואדין רק יהודי אחד.

## תמונות

קובץ:Huedin RO.jpg|חואדין
קובץ:Huedin-3.jpg|חואדין
קובץ:Bánffyhunyad református templom.jpg|כנסייה בחואדין
קובץ:Banffy-Hunyad memorial.JPG|אנדרטה לזכר יהודי העיירה שנרצחו בשואה


## קישורים חיצוניים

* 
* מרכז העסקים של חואדין 
* היסטוריה של הקהילה היהודית

## הערות שוליים

קטגוריה:עיירות יהודיות (שטעטלעך)
קטגוריה:טרנסילבניה: ערים
קטגוריה:רומניה: עיירות
אוניברסיטת גרינלנד

**האוניברסיטה של גרינלנד** (בגרינלנדית: **Ilisimatusarfik Kalaallit Nunaat**; בדנית: **Grønlands Universitet**) היא האוניברסיטה היחידה בגרינלנד. היא ממוקמת בבירה נוק. רוב הקורסים הם בשפה הדנית ומיעוטם בגרינלנדית. לאוניברסיטה היו 205 סטודנטים ב-2018, תושבי גרינלנד ברובם. יש לה כארבעה עשר עובדים אקדמיים וחמישה עובדים טכניים-מנהליים. אוכלוסיית הסטודנטים הצנועה נובעת, בין השאר, מכך שרוב הסטודנטים הגרינלנדים הולכים לאוניברסיטאות בדנמרק.

## היסטוריה
אוניברסיטת גרינלנד נוסדה בשנת 1987 כדי לספק השכלה גבוהה מקומית לגרינלנד. היא הייתה ממוקמת במקור בתחנת המיסיון המורבית לשעבר של נוי הרנהוט, ועברה למתחם מחקר ייעודי, אילימרפיק, בשנת 2009. לאוניברסיטה יש תקציב של 14.8 מיליון קרונות דניות.

## מכונים
[ממוזער|קמפוס האוניברסיטה אילימרפיק ב[נוק]]
לאוניברסיטה ארבעה מכונים:
* מכון ללמידה
* המכון למדעי הסיעוד והבריאות
* המכון למדעי החברה, כלכלה ועיתונאות
* המכון לתרבות, שפה והיסטוריה
האוניברסיטה מעניקה תואר ראשון בכל החוגים ותואר שני בכל התחומים למעט תאולוגיה. מוצעות גם תוכניות דוקטורט.

## רקטור
טינה פארס הפכה למנהלת איליסימטוסרפיק בתחילת 2009 לאחר שהרקטור לשעבר, אולה מרקוורט, התפטר במחאה על חוק האוניברסיטה החדש בדצמבר 2007.

## סגל אורח
בשל המספר הקטן של אנשי סגל, שיעורים מיוחדים רבים מוצעים על ידי סגל אורח, המגיעים לעיתים קרובות מאוניברסיטאות דניות, אך מגיעים גם ממדינות אחרות. סגל אורח באיליסימטוסרפיק הם לעיתים קרובות מומחים למחקר על גרינלנד, המשלב הוראה באיליסימטוסרפיק עם המחקר שלהם בזמן שהותם בגרינלנד.

## ספרייה
ספריית האוניברסיטה מחזיקה כ-30,000 כרכים.

## קישורים חיצוניים

* 

## הערות שוליים

קטגוריה:נוק
קטגוריה:גרינלנד: תרבות
קטגוריה:גרינלנד: מבנים
גרינלנד
אולימפיאדת המתמטיקה האירופית לנערות

ממוזער|300px|שמאל|סמליל האוליפיאדה**אולימפיאדת המתמטיקה האירופית לנערות** (באנגלית: **European Girls' Mathematical Olympiad**; בראשי תיבות: **EGMO**) היא תחרות ידע במתמטיקה בהשתתפות נערות.

התחרות נוסדה בשנת 2012 בהשראת אולימפיאדת המתמטיקה הסינית לנערות, ומתקיימת מדי שנה. התחרות מתקיימת באירופה, אך משתתפות בה נציגות ממדינות שמחוץ לאירופה, בהן יפן, פרו וישראל.

התחרות נערכה לראשונה בקיימברידג' שבבריטניה, ומאז נערכה בשלוש עשרה מדינות נוספות באירופה. מספר המדינות המשתתפות גדל מ-19 בתחרות הראשונה ל-56 בתחרות הארבע עשרה, ומספר הנערות המתחרות גדל מ-61 בתחרות הראשונה ל-219 בתחרות הארבע עשרה.

עד שנת 2025 השתתפה ישראל בעשר תחרויות.

## כללי התחרות
התחרות דומה באופיה לאולימפיאדת המתמטיקה הבינלאומית, וכוללת שני מבחנים, המתקיימים תוך יומיים, שבכל אחד מהם שלוש שאלות, אותן על המשתתפות לפתור תוך ארבע וחצי שעות למבחן. הציון שניתן לכל שאלה הוא בין 0 ל-7, כך שהציון המרבי שניתן לקבל הוא 42. המדינות המשתתפות שולחות נבחרות בנות ארבע נערות שגילן פחות מעשרים שנה וטרם למדו באוניברסיטה.

המדליות לזוכות בתחרות ניתנות לפי הכללים הבאים:
* 1/12 מהמתחרות בעלות הציון הגבוה ביותר מקבלות מדליית זהב.
* 1/6 המתחרות הבאות מקבלות מדליית כסף.
* 1/4 המתחרות הבאות מקבלות מדליית ארד.
* כל מי שלא קיבלה מדליה אבל קיבלה ניקוד מרבי על אחת משש השאלות זוכה בציון לשבח.

## התחרויות

## המדינות המובילות
עשר המדינות המובילות מבחינת מספר המדליות הן:

## ישראל באולימפיאדה
ישראל התחילה להשתתף באולימפיאדה זו בשנת 2016 וזכתה בשנה זו בשתי מדליות כסף. בשנת 2017 דורגה ישראל במקום השישי, שזה הישג השיא שלה, וזכתה בשלוש מדליות כסף (ירדן מודעי, שירה בן דור ומאיה נוה). בשנת 2018 זכתה ישראל במדליות זהב וכסף. בשנת 2020 זכתה ישראל במדליית כסף (נגה פרידמן) ושתי מדליות ארד.
בשנת 2021 דורגה ישראל במקום התשיעי וזכתה בשתי מדליות. נגה פרידמן זכתה בזהב ויערה שולמן זכתה במדליית כסף. בשנת 2022 שוב דורגה ישראל במקום התשיעי. כל ארבע חברות הנבחרת זכו במדליות. נגה פרידמן שוב זכתה בזהב (ובמדליה שלישית ברציפות), ונגה לבין, יערה שולמן ותמר פאר זכו במדליית הארד. בשנת 2023 זכתה נגה פרידמן במדליית זהב (מדליה רביעית ברציפות) ובמקום הראשון בין כלל המתחרות. יערה שולמן זכתה במדליית כסף ונטע אילני זכתה במדליית ארד.בשנת 2024 זכו מישראל נטע אילני במדליית זהב (זכייה שנייה במדליה) ואולגה בסוב במדליית ארד. בשנת 2025 דורגה ישראל במקום העשירי. במדליית זהב זכו נטע אילני (מדליה שלישית ברציפות) ואולגה בסוב (שזכתה בארד בתחרות הקודמת). שתי משתתפות נוספות מישראל (מעיין רביד ומאיה כהן) זכו בציון לשבח.

## ראו גם
* אולימפיאדת המתמטיקה הבינלאומית
* אולימפיאדת המדע הבינלאומית לנוער
* נבחרות ישראל במדעים

## קישורים חיצוניים
* 

## הערות שוליים

קטגוריה:מפעלים לקידום המתמטיקה
קטגוריה:אולימפיאדות מדע
קטגוריה:אולימפיאדת הנוער
אנשי הגשם

"**אנשי הגשם**" הוא פזמון עברי שנכתב על ידי רחל שפירא והולחן על ידי נחום היימן.

השיר נכתב בשנות ה-60, עוד לפני כתיבת השיר מה אברך, אך התפרסם בשנת 1984, כאשר הולחן כחלק מפרויקט של "שירי ארץ ישראל" על ידי המלחין נחום היימן. היימן חזר לארץ לאחר למעלה מעשור, אותו בילה בלונדון. הוא אסף שורה של זמרים צעירים: משה דץ, מאיר בנאי, חני ליבנה וליזה לנג, הקים עבורם את הלהקה שנקראה "להקת חופים", ובנה עבורם רפרטואר המורכב מקלאסיקות עבר שלו, יחד עם שירים חדשים שהלחין במיוחד למופע ולתקליט. בין השירים הוא בחר את השיר "אנשי הגשם" שלא היה מולחן עד אז.

השיר מתאר טיפוס אנושי מיוחד – אנשים שקטים וצנועים, שאינם בולטים כלפי חוץ אך נושאים בתוכם עומק רגשי וחוכמה. **“אנשי הגשם”** הם אנשים רגישים ומופנמים, שאינם מחפשים פרסום או תהילה. לעיתים הם נראים בודדים או עצובים, אך יש בהם **עולם פנימי עשיר.** הם מבינים טוב יותר את החיים, את הכאב ואת היופי. הם מביאים לחברה **עדינות, חמלה והקשבה**, גם אם אינם עומדים במרכז הבמה. 

מכל מקום, השיר ידוע במסתורין שבו. מושא השיר, מי שאליה מופנה השיר. ייתכן שהדובר פונה לאישה, אך ייתכן גם שלמדינה, וכן הלאה.

לגבי גיבורי השיר, "אנשי הגשם"- יש הנחות רבות בדבר זהותם, ויש רמזים שונים לכאן ולכאן. השיר הפך למושא לתאוריות שונות לגבי משמעויותיו הנסתרות. יש המפרשים את אנשי הגשם כדימוי לאנשי המוסד, הנחבאים אל הכלים. אחרים מפרשים זאת כדימוי להורים, ויש המפרטים יותר כי מדובר בהורים שיש להם ילדים עם צרכים מיוחדים (לכאורה כפראפרזה לסרט איש הגשם, אף על פי שהשיר פורסם לפני הסרט), או בהורים בקיבוצים, שילדיהם לנו בלינה משותפת והקשר ההורי עמם היה מוגבל. יש המפרשים את אנשי הגשם אף כחקלאים בקיבוץ. גישות אחרות רואות ב"אנשי הגשם", על פי רמזים בשיר, עובדים סוציאליים המסייעים ברגעי מצוקה, או אנשי חברא קדישא המסייעים במקרים של פטירת אדם אהוב, ועוד.

בראיונות שונים עם המשוררת רחל שפירא, שחיברה את מילות השיר, היא לא פתרה את התעלומה. באחד הראיונות עמה, בו נשאלה במפורש על משמעות השיר, אמרה:

## קישורים חיצוניים
* מילות השיר אנשי הגשם בפרויקט בן יהודה
* רותי קלמן, ניתוח השיר "אנשי הגשם", הסיפרייה הציבורית דימונה
* ליאת רגב, ריאיון עם המשוררת רחל שפירא, לרגל יום הולדתה ה-75, כאן - רשת ב', 1.08.2020
* 

## הערות שוליים

קטגוריה:שירי 1984
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי נחום היימן
קטגוריה:שירים על גשם
ג'יגולו אמריקאי (סדרת טלוויזיה)

**ג'יגולו אמריקאי** (באנגלית: **American Gigolo**) היא סדרת דרמה אמריקאית, שפותחה על ידי דייוויד הולנדר, המבוססת על הסרט משנת 1980 באותו שם שנכתב ובוים על ידי פול שרדר. בסדרה מככב ג'ון ברנטל בתפקיד ג'וליאן קיי, לצד גרטשן מול, רוזי אודונל, ליזי ברוצ'רה, גבריאל לבל ולילנד אורסר, והיא תוקרן בבכורה בערוץ שואוטיים.

## עלילה
15 שנים לאחר שנעצר ונכלא בגין רצח ונאבק למצוא את דריסת רגלו בתעשיית המין המודרנית של לוס אנג'לס, מנסה ג'וליאן קיי למצוא את האחראים לשליחתו לכלא, וגם בתקווה להתחבר מחדש למושא האהבה שלו, מישל.

## שחקנים ודמויות
### תפקידים ראשיים
* ג'ון ברנטל – ג'וליאן קיי
** גבריאל לבל – ג'וליאן "ג'וני" קיי הצעיר
* גרטשן מול – מישל
* רוזי אודונל – הבלשית סאנדיי
* ליזי ברושר – איזבל
* לילנד אורסר – ריצ'רד סטראטון

### תפקידים חוזרים
* ויין בריידי – לורנצו
* לורה ליגורי – בית אליזבת שאנון

## הפקה
הפיתוח של העיבוד הטלוויזיוני לסרט ג'יגולו אמריקאי משנת 1980, שכתב וביים פול שרדר ובכיכובו של ריצ'רד גיר, החל ב-29 באוקטובר 2014. ג'רי ברוקהיימר, מפיק הסרט המקורי, היה אמור להפיק את הסדרה, כאשר חברת סרטי פרמאונט משמשת כחברת ההפקה. ב-2 בנובמבר 2016, פורסם ששואוטיים החלה לפתח את הסדרה כאשר ניל לביוט צורף כתסריטאי. לאחר מכן, הוזמן לפיילוט ב-11 במרץ 2020, לאחר שעבר מספר גלגולים שונים, כאשר דייוויד הולנדר אמור להפיק את הסדרה וכן לכתוב ולביים את פרק הפיילוט.

ב-15 ביוני 2021, הוכרז ששואוטיים נתנה אישור להפקתם של 10 פרקים, כאשר הולנדר משמש כמפיק.

### ליהוק
ג'ון ברנטל לוהק לתפקיד הראשי לצד הודעת הזמנת פרק הפיילוט במרץ 2020. בנובמבר 2020 לוהקה גרטשן מול לתפקיד ראשי, כאשר רוזי אודונל לוהקה בחודש שלאחר מכן. ליזי ברוצ'רה, גבריאל לבל ולילנד אורסר לוהקו בינואר 2021, כאשר וויין בריידי אמור לככב בתפקיד חוזר לוהק אף הוא באותו חודש.

### צילומים
שלב הצילומים החל ב-12 ביולי 2021, בלוס אנג'לס.

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בלוס אנג'לס
קטגוריה:זנות בטלוויזיה
קטגוריה:תוכניות טלוויזיה באנגלית
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2022
וילהלם ריינהרד (טייס)

**וילהלם ריינהרד** (בגרמנית: **Wilhelm Reinhard**; 12 במרץ 1891 – 3 ביולי 1918) היה אלוף הפלות גרמני במלחמת העולם הראשונה. לזכותו נזקפות 20 הפלות מאושרות. לאחר מותו של הברון האדום ירש אותו כמפקד טייסת הקרב הראשונה.

## ביוגרפיה
### תחילת דרכו
ריינהרד נולד בדיסלדורף ב-12 במרץ 1891. ב-1909 התגייס לצבא הקיסרות הגרמנית והוצב ברגימנט התותחנים הבווארי ה-14. הוא נפצע קשה בתחילת מלחמת העולם הראשונה והרופאים קבעו שהוא אינו כשיר לשרת בחזית. הוא התקבל לקורס הכשרת טייסים של שירות האוויר הגרמני. ביוני 1915 הוא חזר לשירות הקרבי אולם נפצע שוב. בפברואר 1916 הוא חזר לחזית והועלה לדרגת אובר-לויטננט. הוא לחם בחזית הבלקנית ובתחילת 1917 חזר לקורס הכשרת טייסים.

ביוני 1917 הוא סיים את הכשרתו כטייס והוצב בטייסת הקרב ה-11. ב-24 ביוני הוא הפיל את המטוס הראשון שלו ולקח בשבי את אלוף ההפלות הבריטי ג'פרי הורנבלואר קוק. ב-4 בספטמבר 1917 הוא נפצע שוב לאחר שהפיל שמונה מטוסים וכבר סומן כאחד האלופים המבטיחים של גרמניה. ב-26 בנובמבר הוא חזר לטוס כמפקד טייסת קרב 6. הוא המשיך להפיל מטוסי אויב וב-23 במרץ 1918 הועלה לדרגת האופטמן. ב-21 באפריל של אותה שנה נהרג הברון האדום, וריינהרד נקרא למלא את מקומו בפיקוד על טייסת קרב 1. ב-12 ביוני הוא הפיל את המטוס ה-20 שלו, ועל כך היה אמור להיות מעוטר בפור לה מריט.

ב-18 ביוני נסע ריינהרד לברלין כדי להשתתף בניסוי במטוסי צפלין-לינדאו D.I. הניסוי נערך ב-3 ביולי. הרמן גרינג הטיס את המטוס,ולאחר שנחת ביקש ממנו ריינהרד לטוס בו גם כן. כשהיה באוויר, הכנף העליונה התפרקה וריינהרד צלל אל מותו.

הסרט "המקס הכחול" מבוסס באופן חלקי על סיפורו של ריינהרד.

## קישורים חיצוניים

* וילהלם ריינהרד באתר theaerodrome.com

קטגוריה:אנשי צבא גרמנים במלחמת העולם הראשונה
קטגוריה:טייסים גרמנים במלחמת העולם הראשונה
קטגוריה:אלופי הפלות במלחמת העולם הראשונה
קטגוריה:מעוטרי צלב הברזל
קטגוריה:גרמנים שנהרגו במלחמת העולם הראשונה
קטגוריה:גרמנים שנולדו ב-1891
קטגוריה:גרמנים שנפטרו ב-1918
פיגוע הדקירה בשכונת ארמון הנציב (2022)

**פיגוע הדקירה בשכונת ארמון הנציב** הוא פיגוע דקירה שבוצע ברחוב חנוך אלבק בשכונת ארמון הנציב שבירושלים ב-21 במרץ 2022 בו נרצח איוואן טנובסקי, עובד זר ממולדובה, ונפצע עובד זר נוסף ממולדובה, בשנות ה-40 לחייהם. את הפיגוע ביצע המחבל ואסים א-סעיד , פעיל דאעש מחברון, שישב בכלא ב-2015 בשל תמיכתו בארגון. 3 שנים קודם לכן הוא ביצע באותו הרחוב, יום אחר יום, פיגוע דקירה בו נפצעה הנערה הדר בצלאל ואת רצח תמר ויהודה כדורי.

## הפיגוע
בשעה 01:28 התקבל דיווח במשטרת ירושלים על קטטה ברחוב חנוך אלבק בשכונת ארמון הנציב בדרום העיר, תוך מספר דקות הגיעו למקום צוותי הצלה וקבעו את מותו של אחד הפצועים מה שנחשד תחילה כקטטה בין שכנים התברר לאחר כ-3 שבועות כפיגוע טרור על רקע לאומני.

הרוצח, ואסים א-סעיד, שוחרר חמישה ימים טרם הפיגוע ממעצר מינהלי של שנתיים. הוא נעצר מספר שעות לאחר הפיגוע על ידי שוטרי מג"ב בזמן שניסה לחצות את גדר ההפרדה. ב-14 באפריל 2022 הותרו לפרסום שמו ומעשיו.

## ראו גם
* גל הטרור 2022
* פיגועי טרור בישראל ב-2022
* רצח תמר ויהודה כדורי
* פיגוע הדריסה בטיילת ארמון הנציב

## קישורים חיצוניים
*

## הערות שוליים

קטגוריה:גל הטרור 2022
קטגוריה:פיגועי טרור בישראל ב-2022
קטגוריה:ירושלים: פיגועי דקירה
קטגוריה:המדינה האסלאמית: פיגועים בישראל
קטגוריה:תלפיות
ראגד (אי, איי שטלנד הדרומיים)

**האי ראגד** (באנגלית: **Rugged Island**; בספרדית: **Isla Rugosa**) הוא אי ממערב לאי ליווינגסטון באיי שטלנד הדרומיים.

אורכו של האי ראגד 4.8 קילומטרים; רוחבו של האי ראגד 1.6 קילומטרים.

שטחו של האי 10.4 קילומטרים רבועים.

שיא גובהו של האי 256 מטרים מעל פני הים (בפסגת סן סטפנו)

## היסטוריה
### גילוי ומיפוי האי

האי ראגד התגלה בשנת 1819 על ידי המפליגים באניית ציד כלבי הים *אספיריטו סנטו* (*Espirito Santo*) שאותה שכרו סוחרים אנגליים בבואנוס איירס, והיא הפליגה לאיי שטלנד הדרומיים בפיקודו של רב החובל ג'וזף הרינג (Joseph Herring). הספינה הגיעה למפרץ בחוף הצפוני של האי (הקרוי כיום מפרצון הרסיליה), בו, ביום חג המולד 1819, ירדו אנשי הצוות לחוף, והיו האנשים הראשונים שהגיעו אל האי. הצוות הכריז על האיים, כאיים תחת ריבונותו של ג'ורג' השלישי, מלך הממלכה המאוחדת. מספר ימים לאחר מכן, ב-23 בינואר 1820 הגיע למפרץ הבריג האמריקאי *הרסיליה* (*Hersilia*) בפיקודו של קפטן ג'יימס שפילד (James Sheffield) וסגנו, עם בן הזוג הראשון אלוף בנסון (Elof Benson) וסגנו השני נתנאל פאלמר (Nathaniel Palmer) - ספינת צייד כלבי הים האמריקאית הראשונה באיי שטלנד הדרומיים.

### מקור השם

מקור השם תיאורי, והשימוש בו מקובל החל משנות ה-20 של המאה ה-19.

באנגלית "ראגד" משמעו "בתרוני" או "טרשי"

*
ראגד
השיטפונות בקוואזולו-נטאל (2022)

**סדרה מתמשכת של [[שיטפון|שיטפונות]] ב[[קוואזולו-נטאל]], [[דרום אפריקה]]** החלה באפריל 2022. ימים רצופים של גשם כבד ברחבי דרום מזרח דרום אפריקה הובילו לשיטפונות קטלניים. אזורים בדרבן וסביבתה נפגעו קשה במיוחד. דווח על מותם של לפחות 443 בני אדם, וכמה אלפי בתים ניזוקו או נהרסו. גם תשתית קריטית, לרבות כבישים מרכזיים, תחבורה, תקשורת ומערכות חשמל, הושפעו, והנזק הזה הקשה מאוד על מאמצי ההתאוששות. זוהי הסופה הקטלנית ביותר בהיסטוריה של דרום אפריקה, אחד מאסונות הטבע הקטלניים ביותר במדינה במאה ה-21.

## רקע
בדרום אפריקה נרשמה כמות של משקעים מעל הממוצע בשנת 2022. בינואר, אזורים רבים חוו את הגשמים הכבדים ביותר שלהם מאז תחילת המדידות בשנת 1921. דרום אפריקה כולה חוותה מספר רב של ציקלון טרופי הרסני ושיטפונות.

גשם כבד החל לרדת בסביבות 8 באפריל ונמשך מספר ימים רצופים ללא הפסקה. ב-11 באפריל שירות מזג האוויר הדרום אפריקאי הוציא אזהרה ברמה 5 עבור החוף והאזורים הסמוכים לקוואזולו-נטאל - אשר שודרגה לאחר מכן לרמה 8 ומאוחר יותר לרמה 9 כאשר ההשפעה והיקף הגשמים הובנו טוב יותר. הזרימה עם כיוון השעון של מערכת הלחץ הנמוך הביאה אוויר חם ולח מהסובטרופיים לכיוון החוף, וכתוצאה מכך ירד גשם כבד ברחבי קוואזולו-נטאל. המשקעים העזים ביותר ירדו ב-eThekwini, ILembe, ועיריות אוגו. במהלך התקופה שבין 8 ל-12 באפריל, רוב אזור קוואזולו-נטאל ראו יותר מ-50 מ"מ של גשם, כאשר אזורי החוף רשמו יותר מ-200 מ"מ. בפרק זמן של 24 שעות בין 11 ל-12 באפריל, בנמל התעופה של וירג'יניה נרשמו 304 מ"מ של משקעים.

## נזקים
הגשמים הסוערים הרסו עשרות בתים, שטפו כבישים וגרמו למפולות בוץ. ב-13 באפריל, הוכרז כי 59 בני אדם נהרגו ברחבי קוואזולו-נטאל. מאוחר יותר באותו יום, מספר מקרי המוות המדווחים עקב ההצפה גדל ל-306. בהמשך גדל מספר ההרוגים ל-443. הנזק לתשתיות נאמד ב-389 מיליון דולר. בהערכות אחרות, שר ההתיישבות הודיע כי 13,500 בתי אב נפגעו מהסערה, כאשר למעלה מ-3,927 בתים נהרסו ועוד 8,097 נהרסו בחלקם. מיליארד דולר ישמשו לתיקון מבנים ולבניית מקלטים זמניים.

הנהרות אמנזימטוטי, אומבילו ואומגני עלו על גדותיהם, והציפו את האזור. הנזק לתשתיות הפריע למאמצי הסיוע. תמיכה אווירית התבקשה מכוחות ההגנה של דרום אפריקה כדי לסייע לנפגעים.

## קישורים חיצוניים

## הערות שוליים

קטגוריה:אסונות טבע ב-2022
קטגוריה:אפריקה: שיטפונות
קטגוריה:דרום אפריקה: היסטוריה
קטגוריה:2022 באפריקה
הדיוויזיה ה-251 (ורמאכט)

**הדיוויזיה ה-251** (בגרמנית: **251. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
ב-26 באוגוסט 1939 הוקמה הדיוויזיה והועמדה תחת פיקודו של הנס קראצרט. במהלך המערכה בפולין הדיוויזיה הוצבה בחזית המערבית, כעתודת הארמייה החמישית. במהלך הקרב על בלגיה לחמה הדיוויזיה כחלק מהקורפוס ה-5 במסגרת הארמייה הרביעית. לאחר מכן, היא לחמה במהלך מבצע מקרה אדום. במהלך מבצע ברברוסה, היא לחמה כחלק מהקורפוס ה-23 במסגרת קבוצת ארמיות מרכז, ולאחר מכן השתתפה בקרב על מוסקבה. לאחר מכן, לחמה הדיוויזיה בגזרה המרכזית, ובכלל זה בקרבות ברז'ב ובקרב קורסק, עד להשמדתה ב-15 בנובמבר 1943. 

ב-10 באוקטובר 1944 הוקמה הדיוויזיה מחדש תחת פיקודו של ורנר הוקה, והיא לחמה בקרבות השונים בפולין ובפרוסיה המערבית עד להשמדתה ב-4 במרץ 1945.

## מפקדים
* הנס קראצרט (26 באוגוסט 1939 – 6 באוגוסט 1941)
* קרל בורדאך (6 באוגוסט 1941 – 10 במרץ 1943)
* מקסימיליאן פלצמן (10 במרץ 1943 – אפריל 1943)
* אויגן קניג (אפריל 1943 – 15 בנובמבר 1943)
* ורנר הוקה (10 באוקטובר 1944 – 4 במרץ 1945)

## קישורים חיצוניים
* הדיוויזיה ה-251 באתר lexikon-der-wehrmacht 

251
דיוויזיה 251
צכץ

**צכץ** (בפיניקית: **𐤑𐤊𐤑**, בלטינית: **Sexi Firmum Iulium**) הידועה גם בשם **אקס**, הייתה מושבה פיניקית על חוף הים התיכון באנדלוסיה.

השם הרומי של המקום היה . השם הפיניקי, הכתוב בכתיב חסר לחלוטין, מתועתק בצורות שונות כ-Secks, Seks Sex, Eks, Seksi ו-Sexsi.

## היסטוריה
השלבים המוקדמים של המושבה הפיניקית העתיקה אינם ברורים. במאות ה-3-2 לפנה"ס נטבעה בעיר כמות נכבדת של מטבעות, ביניהם רבים המתארים את האל הכנעני מלקרת על פני המטבע ודג אחד או שניים בצידו השני, דבר שאולי מרמז על שפע הדגה והתוצר עיקרי באזור. מטבעות עם דגים נטבעו גם בערים פיניקיות אחרות באזור.

## הערות שוליים

קטגוריה:פיניקים: מושבות
קטגוריה:קרתגו
קטגוריה:האימפריה הרומית
קטגוריה:ספרד: אתרים ארכאולוגיים
חוס טיל

**חוס ברנד טיל** (בהולנדית: **Guus Berend Til**; נולד ב-22 בדצמבר 1997) הוא כדורגלן הולנדי המשחק בעמדת הקשר בפ.ס.וו. איינדהובן ובנבחרת הולנד.

## קריירת מועדונים
### א.ז. אלקמאר
טיל גדל במחלקת הנוער של א.ז. אלקמאר. הוא ערך את הופעת הבכורה שלו ב-4 באוגוסט 2016 כמחליף במשחק פלייאוף של הליגה האירופית נגד פאס ג'יאנינה.

### ספרטק מוסקבה
ב-5 באוגוסט 2019 חתם בספרטק מוסקבה בחוזה ל-4 שנים תמורת 18 מיליון יורו, מה שהפך להעברה הכי יקרה בתולדות ספרטק מוסקבה. בהופעת הבכורה שלו בליגת העל הרוסית ב-11 באוגוסט 2019 נגד אחמט גרוזני, הוא סיפק 2 בישולים בניצחון 3–1. הוא הבקיע את שערו הראשון עבור ספרטק ב-25 באוגוסט נגד קריליה סובייטוב סמרה, כאשר השער שלו בתוספת הזמן העניק לקבוצתו ניצחון חוץ 2–1.

### השאלות לפרייבורג ופיינורד
ב-3 בספטמבר 2020 הושאל טיל לפרייבורג מהבונדסליגה בהשאלה לעונה עם אופציה לרכישה.

ב-2 ביוני 2021, טיל האריך את חוזהו בספרטק עד 31 במאי 2024 והושאל לפיינורד לעונת 2021/2022.

ב-29 ביולי כבש טיל שלושער מול דריטה מליגת העל הקוסוברית בכדורגל בסיבוב המוקדמות השני בליגה האזורית. ב-3 באוקטובר, נבחר טיל לשחקן החודש של הליגה ההולנדית לחודש ספטמבר לאחר שכבש ארבעה שערים בשלושה משחקי ליגה עבור פיינורד, שהסתיימו כולם בניצחון הקבוצה.

### פ.ס.וו. איינדהובן
ב-4 ביולי 2022 חתם בפ.ס.וו. איינדהובן תמורת 3 מיליון אירו.

בהופעת הבכורה בקבוצה, ב-30 ביולי כבש שלושער במשחק מגן יוהאן קרויף, בו ניצחה קבוצתו 3–5 את אייאקס.

## נבחרת הולנד
טיל זכה לזימון הבינלאומי הראשון שלו בסגל הראשון של נבחרת הולנד במרץ 2018. הוא ערך את הופעת הבכורה שלו בניצחון 3–0 במשחק ידידות נגד פורטוגל ב-26 במרץ 2018. בספטמבר 2021 כבש את שערו הראשון עבור הנבחרת, כשכבש שער בניצחון 6–1 על טורקיה.

## תארים
**פ.ס.וו. איינדהובן**

* אליפות הולנד: 2023/2024, 2024/2025
* הגביע ההולנדי: 2022/2023

* מגן יוהאן קרויף: 2022, 2023, 2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני ספרטק מוסקבה
קטגוריה:כדורגלני פרייבורג
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:ספורטאים זרים ברוסיה
קטגוריה:ספורטאים הולנדים בגרמניה
קטגוריה:הולנדים שנולדו ב-1997
הדיוויזיה ה-256 (ורמאכט)

**הדיוויזיה ה-256** (בגרמנית: **256. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
### הדיוויזיה ה-256
הדיוויזיה הוקמה במחוז הצבאי ה-4 בדרזדן ב-26 באוגוסט 1939. הדיוויזיה נשלחה לפולין כחיל כיבוש. הדיוויזיה נשארה שם בתפקיד זה עד נובמבר 1939 ולאחר מכן היא הועברה לליפשטדט, מערב גרמניה, כדי להתחיל באימונים לקראת ההתקפה על צרפת וארצות השפלה ב-1940.

רגע לפני המתקפה ב-10 במאי, הועברה הדיוויזיה לעיירה קלווה שעל גבול הולנד, שם צורפה לקורפוס ה-26 בפיקודו של אלברט וודריג, שהיה בעצמו חלק מקבוצת ארמיות B בפיקודו של פדור פון בוק, לצד הדיוויזיה ה-254 ורגימנט האס אס "דר פיהרר", לימים דיוויזיית הפאנצר אס אס ה-2. בבוקר ה-10 במאי קיבלה הדיוויזיה ה-256 את הפקודה לפרוץ את הגנת הגבול ההולנדית, לכבוש את הגשר בחנפ ולדחוף אל קו ההגנה פיל/ראם במיל.

למרות התקדמות טובה בהתחלה, התברר שהגשר בחנפ היה גשר הכביש ה"גדול" היחיד שנלקח שלם, מה שהפך העברה מהירה של חיילים לכמעט לבלתי אפשרית. זה הוביל לכך שהדיוויזיה ה-256 הגיעה למיל טיפין טיפין, ולאחר מכן לחמה בקרבות קשים במשך כמעט 48 שעות. גנרל פדור פון בוק ביקר בקו ההגנה הפרוץ סביב מיל ב-11 במאי.

הדיוויזיה ה-256 המשיכה להילחם לאורך הקו 's-Hertogenbosch, טילבורג, דרומית לברדה, ברשאט, אנטוורפן ולאחר מכן באזור ניופורט / דנקרק, שם היא חיסלה את המבלט סביב הנמל האחרון ששימש לפינוי הכוחות הצרפתים והבריטים הנסוגים.

בתחילת מבצע מקרה אדום, הדיוויזיה קיבלה הוראה להישאר באזור ניופורט/דנקרק ולאחר מכן הועברה לבריטני, שם שהתה כחיל כיבוש עד פברואר 1941.

לאחר מכן הועברה הדיוויזיה למזרח פולין על מנת להתכונן לקרבות בחזית המזרחית, ובמבצע ברברוסה לחמה הדיוויזיה כחלק מהקורפוס ה-20 במסגרת הארמייה התשיעית. לאחר מכן לחמה הדיוויזיה בקרבות השונים כחלק מבמרכז קבוצות הצבא, ובכלל זה במבצע טייפון, הקרבות ברז'ב וקרב סמולנסק השני. הדיוויזיה הושמדה בוויטבסק במהלך מבצע בגרטיון ביולי 1944.

שרידי הדיוויזיה הקימו את קבוצת הדיוויזיה ה-256 שהוקצתה ל-Korps-Abteilung H. עד נובמבר 1944 היא הוצבה בצד הצפוני של נהר המז בהולנד. בסופו של דבר, קבוצת הדיוויזיה ה-256 שולבה ברגימנט הגרנדירים ה-280, שהיה חלק מדיוויזיית הרגלים ה-95.

### דיוויזיית הפולקסגרנדיר ה-256
בספטמבר 1944 הוקמה בבסיס הצבאי קוניגסבריק דיוויזיית הפולקסגרנדיר ה-256 על בסיס **דיוויזיית הפולקסגרנדיר ה-568** שהוקמה ב-25 באוגוסט 1944. היא נלחמה בקרב על השלד ולאחר מכן במשולש סאר-מוזל בין 1944 ל-1945. הדיוויזיה נכנעה לכוחות אמריקאים מהדיוויזיה האמריקאית ה-45 באזור וירטמברג במאי 1945, ושרידיה צורפו לדיוויזיית הפולקסגרנדיר ה-36.

## מפקדים
### הדיוויזיה ה-256
* יוזף פולטמן (1 בספטמבר 1939 – 10 בינואר 1940)
* גרהרד קאופמן (10 בינואר 1940 – 4 בינואר 1942)
* פרידריך ובר (4 בינואר 1942 – 14 בפברואר 1942)
* פאול דנהאוזר (14 בפברואר 1942 – 24 בנובמבר 1943)
* אלברכט וסטנהאגן (24 בנובמבר 1943 – 26 ביוני 1944)

### דיוויזיית הפולקסגרנדיר ה-256
* גרהרד פרנץ (17 בספטמבר 1944 – מרץ 1945)
* פרידריך "פריץ" וורנקה (מרץ 1945 – 8 באפריל 1945)

## קישורים חיצוניים
* הדיוויזיה ה-256, באתר lexikon-der-wehrmacht 
* דיוויזיית הפולקסגרנדיר ה-256, באתר lexikon-der-wehrmacht 
* דיוויזיית הפולקסגרנדיר ה-568, באתר lexikon-der-wehrmacht 

## הערות שוליים

256
הדיוויזיה ה-526 (ורמאכט)

**הדיוויזיה ה-526** (בגרמנית: **526. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
הדיוויזיה הוקמה ב-15 באוקטובר 1939 על ידי שינוי שמו של פיקוד הגנת הגבולות ה-9 בקלן. במהלך הקרב על הולנד פעלה הדיוויזיה כחלק מהארמייה ה-18, וב-28 במאי 1940 הועמדה הדיוויזיה לרשות המחוז הצבאי ה-6 להובלת שבויי מלחמה ולאבטחת הגבול הבלגי-הולנדי. ב-15 בדצמבר 1941 פורקה הדיוויזיה.

## מפקדים
* הנס פון זומרפלד (25 באוקטובר 1939–15 בנובמבר 1940)
* גינטר פון המרשטיין-אקורד (15 בנובמבר 1940–7 במרץ 1941)
* פריץ קוהנה (7 במרץ 1941–15 בדצמבר 1941)

## קישורים חיצוניים
* הדיוויזיה ה-526 באתר lexikon-der-wehrmacht 

526
הקרדשיאנס

**הקרדשיאנס** (באנגלית: **The Kardashians**) היא תוכנית מציאות אמריקאית המתמקדת בחיים האישיים של משפחת קרדשיאן-ג'נר. התוכנית החדשה יוצאת בעקבות התוכנית האחרונה שלהם "משפחת קרדשיאן", שהסתיימה ביוני 2021 לאחר שידור של 20 עונות ב-E!.

הסדרה מתמקדת בעיקר באחיות קורטני, קים וקלואי קרדשיאן ובאחיותיהן למחצה, קנדל וקיילי ג'נר, ואמן, קריס ג'נר. היא מציגה גם את בני הזוג הנוכחיים ובעבר של האחיות קרדשיאן, כולל טראוויס בארקר, קניה וסט, טריסטן תומפסון, טראוויס סקוט וסקוט דיסיק, עם הופעות אורח של חברים שונים בתעשיית הבידור.

הסדרה עלתה ב-14 באפריל 2022 בשירות הסטרימינג הולו. לפני שהסדרה עלתה לראשונה, היא זכתה לאור ירוק על ידי הולו להשקה רב-עונתית עם סך של ארבעים פרקים. העונה השנייה עלתה ב-22 בספטמבר 2022. העונה השלישית עלתה לשידור ב-25 במאי 2023. העונה הרביעית עלתה ב-28 בספטמבר 2023. העונה החמישית עלתה ב-23 במאי 2024.

## משתתפים
### ראשי
* קריס ג'נר
* קים קרדשיאן
* קורטני קרדשיאן
* קלואי קרדשיאן
* קנדל ג'נר
* קיילי ג'נר

### חוזרים
* טראוויס בארקר
* סקוט דיסיק
* טריסטן תומפסון

### אורח
* קניה וסט

## סקירת סדרה

## הפקה
ב-8 בספטמבר 2020, משפחת קרדשיאן-ג'נר הודיעה שסדרת הריאליטי הוותיקה שלהם, "משפחת קרדשיאן", תסתיים בשנת 2021. הסדרה שודרה מאז 2007 במשך 20 עונות ב. הסדרה הסתיימה ב-20 ביוני 2021.

בדצמבר 2020, במהלך אירוע הצגת המשקיעים של דיסני, הוכרז שהאחיות קרדשיאן-ג'נר, קים, קורטני וקלואי קרדשיאן, קנדל וקיילי ג'נר, ואמן, קריס ג'נר חתמו על עסקה בלעדית רב-שנתית ליצירת תוכן גלובלי עבור הולו. באוקטובר 2021, הוכרז כי סדרת קרדשיאן-ג'נר בהולו תופק על ידי חברת ההפקה הבריטית, פולוול 73. ב-1 בינואר 2022, שם הסדרה הוכרז על ידי הולו.

הסדרה מופקת על ידי בן וינסטון, דניאל קינג, אמה קונווי ואליזבת ג'ונס עבור פולוול 73, קריס ג'נר, קים קרדשיאן, קורטני קרדשיאן, קלואי קרדשיאן, קנדל ג'נר וקיילי ג'נר עבור קרדשיאן ג'נר הפקות וראיין סיקרסט. קינג משמש גם בתור מנהל הסדרה.

ביולי 2022, הולו הכריזה שהעונה השנייה אמורה לעלות לאוויר ב-22 בספטמבר 2022.

## הפצה
הסדרה עלתה ב-14 באפריל 2022 בהולו בארצות הברית. עולמית, הסדרה עלתה בו-זמנית בדיסני+ תחת מרכז הסטרימינג הייעודי סטאר, כסדרה מקורית. לאחר עלייתה לאוויר, אמרה חברת הולו כי לפרק הראשון של התוכנית יש את נתוני הצפייה הטובים ביותר של החברה אי פעם בארצות הברית. העונה הראשונה כללה 10 פרקים, כשסיום העונה שודר ב-16 ביוני 2022.

העונה השנייה עלתה לאוויר ב-22 בספטמבר 2022.

## פרסים ומועמדויות

## קישורים חיצוניים
* 

## הערות שוליים

קטגוריה:תוכניות מציאות אמריקאיות
קטגוריה:תוכניות טלוויזיה באנגלית
קטגוריה:הולו: תוכן מקור
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה על משפחות
קטגוריה:סדרות טלוויזיה על אחיות
קטגוריה:משפחת קרדשיאן
קטגוריה:תוכניות טלוויזיה אמריקאיות שעלו לשידור בשנות ה-2020
ג'אמפאולו די פאולה

**ג'אמפאולו די פאולה** (באיטלקית: **Giampaolo Di Paola** נולד ב-15 באוגוסט 1944) הוא אדמירל ופוליטיקאי איטלקי. שימש כראש מטה ההגנה (מקביל לרמטכ"ל) של הכוחות המזוינים של איטליה בין 2004–2008, כיושב ראש הוועדה הצבאית של נאט"ו בין 2008–2011, וכשר ההגנה של איטליה בין 2011–2013.

## ביוגרפיה
### קריירה צבאית
פאולה נולד בנאפולי ב-15 באוגוסט 1944. ב-1963 התגייס לצי האיטלקי, וב-1966 נרשם ללימודים באקדמיה הימית האיטלקית. בשנת 1967 למד בבית הספר לצוללות ועבר אימון על סיפון צוללות. ב-11 בנובמבר של אותה שנה הוא הועלה לדרגת לוטננט משנה. ב-31 ביולי 1971 הוא הועלה לדרגת לוטננט. בין 1974–1975 פיקד על הצוללת "קפליני". ב-1 בינואר 1976 הוא הועלה לדרגת קפטן קורבטה, וב-1 בינואר 1980 הועלה לדרגת קפטן פריגטה ומונה למפקד הצוללת "סארו".

ב-1981 עזב את הפיקוד על הצוללת והחל ללמוד במכללת נאט"ו להגנה ברומא. לאחר מכן ממונה לקצין תוכנית לוחמה בצוללות ולוחמה תת-ימית, ענף תכנון ארוך טווח, בפיקוד העליון של נאט"ו בנורפוק (וירג'יניה). ב-1984 הוא קיבל את הפיקוד על הפריגטה "גרקאלה". ב-1986 מונה לראש אגף התכנון במפקדת הצי ברומא. בין 1989–1990 שימש כמפקד נושאת המטוסים "גריבלדי". ב-1991 מונה לראש מחלקת התכנון בצי. ב-31 בדצמבר 1993 הוא הועלה לדרגת אדמירל עורפי. ב-1994 הוצב במשרד ההגנה והשתתף בתכנון המעורבות האיטלקית במלחמות יוגוסלביה ובמלחמת האזרחים האלבנית. ב-1 בינואר 1999 הועלה לדרגת אדמירל משנה.

במרץ 2001 הוא מונה למפקד החימוש הלאומי. ב-10 במרץ 2004 הוא הועלה לדרגת אדמירל ומונה לראש מטה ההגנה (מקביל לרמטכ"ל). בתקופתו לחמו חיילים איטלקיים בקוסובו, באפגניסטן, בעיראק ובלבנון. ב-27 ביוני 2008 הוא פרש מתפקידו ועבר לשמש כיושב ראש הוועדה הצבאית של נאט"ו.

### קריירה פוליטית
ב-16 בנובמבר 2011 פרש פאולה מתפקידו כיו"ר הוועדה הצבאית של נאט"ו ומונה לשר ההגנה בממשלתו של מריו מונטי. ב-28 באפריל 2013 הוא סיים את תפקידו.

## קישורים חיצוניים

* ג'אמפאולו די פאולה באתר נאט"ו

קטגוריה:שרי ההגנה של איטליה
קטגוריה:אדמירלים איטלקים
קטגוריה:ראש מטה ההגנה (איטליה)
קטגוריה:מפקדי צבאות סדירים בעת החדשה: אישים
קטגוריה:איטלקים מעוטרי אות לגיון ההצטיינות
קטגוריה:איטלקים שנולדו ב-1944
לפטוס (עיר)

[ממוזער|מטבע מלפטוס המתאר את [הרקלס, ומשתייך – לפי הכתובת הפיניקית "[ל]מלך דמנ[כס]" – למלך דמוניקוס]]
**לפטוס** (בפיניקית: **𐤋𐤐𐤔** – לפש; ביוונית: **Λάπαθος**, וגם **Λάπηθος**, **Ληπηθίς**, **Λάπιθος**) הייתה עיר עתיקה על החוף הצפוני של קפריסין.

## מקור השם
בשל מיעוט ממצאים, חוקרים בעבר התחבטו האם שם העיר הפיניקי היה "לפט" או "לפת"; ממצאים חדשים יותר בדמות מטבעות וכתובות ברורות מבססים את הקריאה "לפש". השמות היווניים והפיניקיים של העיר מתעדים, כל אחד בדרכו, פונמה של שפה קודמת לשתיהן.

## היסטוריה
ייסוד לפטוס מיוחס לכתים הפיניקים. נונוס טען שהשם נגזר מלפאתוס, מחסידי דיוניסוס. סטראבון טען שעברה קולוניזציה ספרטנית בראשות פרקסנדרוס . הוא מוסיף כי היא הייתה ממוקמת מול העיירה נגידוס  שבקיליקיה וכללה נמל ורציפים. העיר הייתה ממוקמת בצפון האי, על נהר באותו שם ובמחוז בשם לפתיה (Λαπηθία).

מהתקופה הפיניקית בעיר נמצאו מטבעות הנושאים את השם **לפש**, וכן כתובות ארוכות בפיניקית מהאתר הקרוב לרנקה־טיס־לפיתו  המתייחסות לעיר כנמצאת "בשד נרנכ" המקביל לשם האתר היווני בחילופי העיצורים ל'-נ'. "נרנכה" היה כנראה שם אתר לרקנקה־טיס־לפיתו העתיק, והוא היה מרכז דתי חשוב, בין השאר לאל פוסידון נרנקיוס. מטבעות העיר מהמאות ה־5 וה־4 לפנה"ס מתעדים את המלכים בעלי השמות היווניים דמוניקוס הראשון ("דמונכס" בפיניקית), צדקמלך (שם פיניקי), אנדר[...] (מתועד כך בשמו המקוצר על מטבע פיניקי, 415–390 לפנה"ס בקירוב), ודמוניקוס השני ("דמנכס" או "דמונכס" בפיניקית). שני הראשונים הטביעו על מטבעותיהם ראשים של אתנה, ושני האחרונים – אתנה עומדת והרקלס. שמו של "צדקמלך" נדיר ומעניין; הוא נמצא גם בכתובת מכרכמיש ומקביל למלכיצדק המקראי, וניתן להשוותו לשם "צדקא" שנמצא על קנקן בכתי ובכתובות המלך האשורי סנחריב כמלך אשקלון (צדקא); הימצאות "צדק" כמרכיב תאופורי מבסס את קיום אל בשם "צדק", המופיע גם אצל סכניתן (בכתביו ששרדו אצל פילון מגבל) ודמסקיוס (ביוונית כ־Συδυκ או Σαδυκος ).  

במלחמות הדיאדוכים בין תלמי לאנטיגונוס, לפטוס ופראקסיפוס מלכהּ התייצבו לצד זה האחרון. בין הכתובות הפיניקיות שנמצאו בעיר נמצאה כתובת ענת־אתנה, כתובת דו־לשונית המזכירה בפיניקית את "פתלמיש" ו"בעלשלם בן [ס]סמי", המקבילים ל־Πτολεμαίου ול־Πραξίδημος Σέσμαος בכתובת היוונית. בשל חוסר הקשר בין השם הפיניקי ליווני, היו ששיערו שהשם היווני מרמז לפראקסיפוס שהובס על ידי תלמי. בכתובת מקדיש בעלשלם־פראקסידמוס מזבח ל"ענת עֹז חַיִּם ולאדמלכם (אדון מלכים) פתלמיש".

שם המקום הפך לשם נרדף לטיפשות.

## קישורים חיצוניים

## הערות שוליים

קטגוריה:פיניקים: מושבות
קטגוריה:ספרטה
קטגוריה:קפריסין: היסטוריה
דייוויד אוגלי

**דייוויד אוגלי** (באנגלית: **David Slingsby Ogle**; 1922, הממלכה המאוחדת - 25 במאי 1962) היה מעצב ותעשיין בריטי.

## ביוגרפיה

לאחר סיום בית הספר אוגלי למד משפטים באוניברסיטת אוקספורד. בשנת 1940 הוא הצטרף לזרוע האוויר של הצי המלכותי. במהלך מלחמת העולם השנייה הוא השתתף במבצעים רבים. על פעילותו הוא קודם לדרגת לוטננט והוענק לו צלב השירות המצוין (1945). כמו כן הוא התקבל למסדר האימפריה הבריטית בשנת 1946.

לאחר סיום המלחמה הוא המשיך לימודים בבית הספר לעיצוב בלונדון. תחילה הוא עבד בעיצוב מכשירי רדיו. בשנת 1954 אוגי הקים חברה Ogle Design. החברה החלה לעסוק בעיצוב רכבים. בין היתר הם עיצבו כלי רכב מתוצרת "טריומף" ו"רליאנט".

בשנים 1959–1962 חברתו נכנסה לתחום ייצור מכוניות. המכונית הראשונה הייתה דו-מושבית בנויה מפיברגלס. בשנת 1962 החל ייצור אוגל SX1000 ובהמשך של אותה שנה SX250. החברה המשיכה להתקיים עד לשנת 1999 אך עסקה בעיצוב בלבד.

אוגלי נפטר בשנת 1962 בתאונת דרכים בהיותו נוהג במכונית מתוצרת חברתו.

## קישורים חיצוניים

* ביוגרפיה

קטגוריה:חברים במסדר האימפריה הבריטית
קטגוריה:אנשי צבא בריטים במלחמת העולם השנייה
קטגוריה:מעצבים בריטים
קטגוריה:הרוגי תאונות דרכים בממלכה המאוחדת
קטגוריה:בריטים שנולדו ב-1921
קטגוריה:בריטים שנפטרו ב-1962
מלחמת אבן העזר

**מלחמת אבן העזר** (או **קרב אפק**) הוא סיפור מקראי המתאר מלחמה בין עם ישראל לפלשתים. הסיפור מופיע ב.

## רקע
### הנבואות על בית עלי
המלחמה התרחשה בימי זקנותו של עלי הכהן, כאשר הוא כהן גדול ושופט את ישראל במשכן שילה. תחתיו מכהנים במשכן בניו חפני ופינחס, וכן הנער הלוי שמואל בן אלקנה.

בשל מעשיהם המושחתים של בני עלי, התנבא איש האלוהים לעלי כי שושלתו תודח מעבודת המשכן וכל אנשיה ימותו צעירים:  הסימן שמקבל עלי לנכונות הנבואה היא כי שני בניו, חפני ופינחס, ימותו ביום אחד.

גם שמואל הנער, שהחל אז לראשונה להתנבא, ניבא לעלי דברים ברוח דומה.

### מעבר אפק
[200px|ממוזער|שמאל|מעבר אפק, תצפית מ[מבצר אנטיפטרוס]]

"מעבר אפק" הוא כינויו של מעבר יבשתי צר (כ-3 ק"מ) בין הרי השומרון במזרח לבין מעיינות הירקון במערב. מיקומו הקנה לו חשיבות רבה, שכן הדרך ממצרים העתיקה לצפון הסהר הפורה וכן להר אפרים התנקזה דרכו, ובשל כך הוא היה מוקד למאבקי שליטה רבים בעולם העתיק. בתקופה הנידונה, הפלשתים ישבו בשפלת החוף הדרומית (הערים המרכזיות שלהם באותה העת היו אשקלון, אשדוד, גת, עזה ועקרון) וישראל ישבו בעיקר באזור ההר, ואך טבעי שנקודת החיכוך ביניהם תהיה באזור זה.

## תיאור המלחמה במקרא
הרקע הישיר למלחמה לא מתואר במקרא, כך שלא ניתן להכריע מי יזם את המלחמה ולשם איזו מטרה.
שמאל|200px|ממוזער|"עזבת צרטה", מזוהה עם אבן העזר המקראית
הפלשתים נערכו למלחמה על ישראל, וחנו באפק. ישראל חנו באבן העזר (מזוהה כיום עם עזבת צרטה). ישראל נחלו תבוסה בקרב, ואיבדו כארבעת אלפים חללים. זקני העם המליצו לקחת את ארון הברית אל שדה המלחמה, מתוך אמונה שנוכחותו של הארון תושיע את ישראל מיד הפלשתים.

הגעת הארון לשדה הקרב עוררה התרגשות רבה. במחנה ישראל הריעו לקראתו "תרועה גדולה", ואילו הפלשתים הגיבו בפחד גדול: . הפחד הוביל את הפלשתים להתחזק ולהילחם בכל כוחם, כדי לא להשתעבד לישראל.

אך למרות הציפיות, הימצאותו של ארון ה' בשדה המערכה לא היטיבה עם מצבם של ישראל, אשר ניגפו גם בקרב זה לפני הפלשתים.

### תוצאות המלחמה
ישראל איבדו במלחמה הזו כשלושים אלף לוחמים, בהם שני בני עלי. כמו כן, ארון הברית נלקח בידי הפלשתים (הארון שהה בידי פלשתים כשבעה חודשים, עד שיוחזר לידי ישראל).

אחד הלוחמים הישראלים ששרד את הקרב, רץ ממחנה ישראל אל שילה, קרוע בגדים ואדמה על ראשו, והבשורה שבפיו יצרה זעקה גדול בעיר. עלי, שציפה והמתין בחרדה לשמוע על תוצאות המלחמה ובפרט על גורל הארון, שמע את קול הזעקה, וניסה לברר את פשרה. המבשר הודיע לו:

[שמאל|ממוזער|200px|עלי מקבל את הבשורה על מות בניו ותפיסת ארון הברית, ציור מאת [רמברנדט, הולנד, המאה ה-17]]

למשמע הבשורה כי נלקח ארון ה', עלי הזדעזע ונפל אחורנית מכסאו, ומת כתוצאה משבירת המפרקת.

אשת פינחס כלתו, כרעה ללדת בשמוע הבשורות "כִּי נֶהֶפְכוּ עָלֶיהָ צִרֶיהָ", ובטרם מתה הספיקה להעניק ליילוד את השם "איכבוד" משום ש"גָּלָה כָבוֹד מִיִּשְׂרָאֵל, כִּי נִלְקַח אֲרוֹן הָאֱלֹהִים".

ככל הנראה, הוביל ההפסד במלחמה לחורבנה של שילה והמשכן שבה.

## קישורים חיצוניים

* יהודה אליצור, אבן העזר, מתוך: "ספר זיידל" בהוצאת החברה לחקר המקרא בישראל עמ' 118-111, באתר "דעת".

## הערות שוליים

קטגוריה:סיפורי ספר שמואל
קטגוריה:מלחמות בתנ"ך
קטגוריה:מלחמות בארץ ישראל
קטגוריה:פלשתים
קטגוריה:ארון הברית
מוסקבה (סיירת טילים)

**מוסקבה** (ברוסית: **Москва**) הייתה סיירת טילים ואוניית הדגל של צי הים השחור הרוסי. האונייה הוכנסה לשירות בצי הסובייטי בשנות ה-80 של המאה ה-20, ושירתה בצי הרוסי במהלך המלחמה הגאורגית-רוסית (2008), במעורבות הרוסית במלחמת האזרחים בסוריה (2015) ובמלחמה נגד אוקראינה ב-2022, שבה נפגעה וטבעה.

האונייה תוכננה לפגוע בספינות שטח גדולות של האויב. היא יכלה גם לבצע הגנה אווירית של יחידות מרוחקות ותמיכה באש עבור חיל הנחתים.

ב-24 בפברואר 2022 השתתפה האונייה בכיבוש אי הנחשים. לפי הודעות שלטונות אוקראינה, המשפט "ספינת מלחמה רוסית, לכו תזדיינו" הופנה נגד ספינה זו. ב-14 באפריל 2022 טבעה במהלך גרירה לכיוון נמל סבסטופול לאחר שניזוקה לילה לפני כן בפיצוץ.

## היסטוריה
[ממוזער|אוניית המלחמה "סלאבה" (בהמשך "מוסקבה"), [1983]]
הרכבת כלי השיט החלה ב-1976 במיקולאייב שבאוקראינה (ברית המועצות) והסתיימה בשנת 1982. בינואר 1983 נכנסה האונייה רשמית לשימוש מבצעי של הצבא האדום. שמה המקורי היה סלאבה ("Слава").

ב-1990 נכנסה האונייה לשיפוץ ושדרוג ארוך שנים במספנת מיקולאייב, שנמשך עד שנת 2000. השיפוץ, שבמהלכו התרחש פירוק ברית המועצות, נתקל בבעיות תקציב רבות, שנפתרו על ידי כך שחלק מציוד הלחימה של הספינה שהייתה עתה בבעלות הפדרציה הרוסית הועבר לטובת אוקראינה. שמה של הספינה שונה ל"מוסקבה" ב-1996.

ב-2008 השתתפה האונייה במלחמת גאורגיה–רוסיה. ב-2014 השתתפה בסכסוך האוקראיני-רוסי, וב-2022 בפלישה הרוסית לאוקראינה.

### טביעתה
בלילה שבין 13 ל-14 באפריל 2022 אירע פיצוץ או שריפה על הסיפון. על פי דיווחים אוקראיניים, הייתה זו תוצאה של פגיעת טילים. הרוסים הכחישו פגיעה כזו. כך או כך, "מוסקבה" ניזוקה קשות. גורמים במערב ובארצות הברית אישרו את טענת אוקראינה. באוקראינה עיתון פרסם לכאורה תיעוד של פגיעה בספינה. ב-14 באפריל דיווח משרד ההגנה הרוסי כי האונייה טבעה תוך כדי גרירה במהלך סערה.

אורך הספינה היה 186 מטרים, ומשקלה היה 12,500 טונות. היא הייתה חמושה ב-16 טילי שיוט מסוג "וולקן" ושהגיעו לטווח של לפחות 700 קילומטרים. בעת טביעתה נשאה מערכות S-300.

מוסקבה היא הספינה הראשונה שאיבד הצי הרוסי בקרב – אם הטענה האוקראינית אכן נכונה – מאז 1941, אז מפציצי צלילה גרמניים השביתו את ספינת המלחמה הסובייטית "פטרופבלובסק" בשעה שעגנה בנמל.

לפי האתר האוקראיני של "פורבס", טביעתה היא האובדן הצבאי היקר ביותר של רוסיה במלחמה עם אוקראינה - על פי השוואות לכלי שיט דומים הוערך שווייה בכ-750 מיליון דולר אמריקאי.

כשבוע לאחר הטביעה טען כלי התקשורת הפרו-רוסי ראדובקה שמשרד ההגנה של רוסיה הצהיר ב"תדריך סגור" ש-116 מלחים נהרגו על סיפון האונייה ויותר ממאה עדיין נעדרו. זמן קצר לאחר שפורסם, נמחק הפרסום. אוקראינה טענה שכמחצית מצוות האונייה, כ-250 איש מתוך צוות של 510 קצינים ומלחים, נהרגו ונפצעו כתוצאה מפגיעת הטילים. ממשלת רוסיה טענה כי מלח אחד שהיה עליה נהרג, ועוד 27 מוגדרים נעדרים. לפי הודעת משרד ההגנה הרוסי, שאר 396 אנשי הצוות שרדו את הפיצוץ.

## קישורים חיצוניים

*
* 
* הטיל חוף ים נפטון שבעזרתו פגעו האוקראינים בסיירת מוסקבה והביא לטביעתה. AiTelly ספטמבר 2023.

## הערות שוליים

קטגוריה:אוניות מערכה רוסיות
קטגוריה:אוניות מלחמה שטובעו
קטגוריה:אוניות מלחמה סובייטיות ורוסיות
קטגוריה:סיירות מלחמה
קטגוריה:הפלישה הרוסית לאוקראינה
מיקל וסגה

**מיקל וֶסְגָה** (בספרדית: **Mikel Vesga Arruti**; נולד ב-8 באפריל 1993) הוא כדורגלן ספרדי המשחק בעמדת הקשר בקבוצת אתלטיק בילבאו.

## קריירת מועדונים
וסגה נולד בחבל הבסקים בעיר ויטוריה שבספרד. הוא החל לשחק כדורגל במחלקות הנוער של המועדון המקומי.

בשנת 2014 עבר וסגה לקבוצת המילואים של אתלטיק בילבאו. בהמשך נכנס להרכב במקום איקר אונדבארנה שסבל מפציעות. בשנת 2016 החל לשחק בקבוצה הבכירה. המשחק הראשון שלו היה נגד ספורטינג חיחון, שבשורותיה הוא שיחק בהמשך. החל משנת 2017 הוא שיחק בהשאלה בקבוצות אחרות בלה ליגה. החל מעונת 2019/20 הוא חזר לאתלטיק בילבאו, וחתם על חוזה עד שנת 2024.

## קריירה בינלאומית
בשנת 2018 השתתף במשחק של נבחרת חבל הבסקים בכדורגל.

## תארים
;אתלטיק בילבאו
* הסופר קאפ הספרדי: 2021
* גביע המלך הספרדי: 2023/24

## קישורים חיצוניים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:כדורגלני אתלטיק בילבאו
קטגוריה:כדורגלני ספורטינג חיחון
קטגוריה:כדורגלני לגנס
קטגוריה:ספרדים שנולדו ב-1993
דיוויזיית רובאי הפרשים של המשמר

**דיוויזיית רובאי הפרשים של המשמר** (בגרמנית: **Garde-Kavallerie-Schützen-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ולאחר המלחמה השתתפה בדיכוי מרד הספרטקיסטים.

## היסטוריה
הדיוויזיה הוקמה באביב 1918 על בסיס דיוויזיית הפרשים של המשמר. השם רובאי הפרשים – "שיצן" הוא כינוי לחיילי עילית רגליים בצבאות דוברי גרמנית. מפקד הדיוויזיה היה גנרלויטננט היינריך פון הופמן וראש מטהו היה ולדמר פאבסט. חיילי הדיוויזיה עברו אימון מיוחד בידי וילי רוהר לפני שנשלחו לחזית המערבית והשתתפו במתקפת האביב. 

לאחר סיום המלחמה חזרה הדיוויזיה לברלין. היא הפכה למזוהה מאוד עם הימין הקיצוני בגרמניה, ורבים מחייליה הצטרפו לפרייקור. כוח מהדיוויזיה השתתף בקרבות חג המולד בניסיון כושל לדכא את המרד של דיוויזיית הצי העממית. לאחר מכן השתתפה הדיוויזיה בקרבות מרץ בברלין. מפקדת הדיוויזיה הייתה זו שריכזה את המצוד שהוביל ללכידתם ורציחתם של רוזה לוקסמבורג וקרל ליבקנכט. הדיוויזיה פורקה וחייליה פוזרו בין הבריגדות ה-7, ה-30 וה-31 של הרייכסווהר.

## קישורים חיצוניים

* דיוויזיית הפרשים-שוצן של המשמר באתר axishistory

משמר
משמר
פרייקורפס ליצו

[ממוזער|חיילי הפרייקור במצעד ב[צוסן, 1920]]
**פרייקורפס ליצו** (בגרמנית: **Freikorps Lützow**; הכוחות החופשיים של ליצו) הייתה יחידת פרייקור בולטת שפעלה ברפובליקת ויימאר בין ינואר 1919 לאפריל 1920.

## היסטוריה
פרייקורפס ליצו הוקם ב-17 בינואר 1919 בידי שלושה קצינים לשעבר מצבא הקיסרות הגרמנית: הנס פון ליצו, ולטר דין ואריך פון ביבו. הם בחרו לקרוא ליחידה על שמו של ליצו דווקא כדי ליצור השוואה בינה לבין "הפרייקור של ליצו" המיתולוגי. הפרייקורפס מומן מכספי הקרן של הליגה האנטי-בולשביקית. בשיאו כלל פרייקורפס ליצו 1,500 חיילים. הוא פעל כנגד סיעות השמאל הקומוניסטי בגרמניה, אך גם התנגד לעצם קיומה של רפובליקת ויימאר וקרא להחזרת המונרכיה לגרמניה.

הפרייקורפס לחם לצד הצבא הסדיר במהלך קרבות מרץ בברלין וברדיפת המורדים שלאחריהם. לאחר מכן השתתף הפרייקורפס בכיבוש הרפובליקה הסובייטית הבווארית ובדיכוי האכזרי של מרד הרוהר. בקרב על העיר רמשייד אל מול צבא הרוהר האדום, ספג הפרייקורפס אבדות כבדות וכמעט נמחק לחלוטין. הוא פורק לבסוף באפריל 1920.

## לקריאה נוספת
* אוטו פרידריך, **לפני המבול, ברלין 1933-1918**, ירושלים: הוצאת כרמל, 2010
* Sebastian Haffner: Die Deutsche Revolution 1918/19. Rowohlt-Taschenbuch-Verlag, Reinbek bei Hamburg 2004

## הערות שוליים

 
קטגוריה:מיליציות ברפובליקת ויימאר
ולד (דרום אפריקה)

[ממוזער|תוואי נוף של ולד ב[נמיביה.]]
**ולד** (באנגלית ובאפריקאנס: **Veld**; משמע: "שדה") הוא סוג של תוואי נוף הקיים באפריקה הדרומית. בעיקרון, מדובר בשטח מפלסי מכוסה בדשא או בעשביה נמוכה, הנמצא במדינות דרום אפריקה, לסוטו, אסוואטיני, זימבבואה ובוטסואנה. השם ניתן לסוגים שונים של תוואי שדות פתוחים בדרום אפריקה המשמשים למרעה וחקלאות. עבור רוב החקלאים הדרום אפריקאים כיום, ה'ולד' מתייחס לקרקע החקלאית שעליה הם עובדים.

ניתן להבחין בסוגים שונים של שדות, בהתאם למאפיינים מקומיים כגון גובה, חקלאות ואקלים. לפיכך, יש ולד גבוה, ולד בינוני, ולד נמוך, ולד קוצים, ולד עשב ובושוולד . הגבול בין זני הוולדים השונים הללו מעורפל לעיתים קרובות, ולכולם מתייחסים בדרך כלל במונח הכללי 'ולד' על ידי מקומיים. מטעמי נוחות, האזורים העיקריים - ולד נמוך, בינוני וגבוה - מובחנים על בסיס גובה.

במטרה לשמר את מיני בעלי החיים באזור, ממשלות דרום אפריקה וזימבבואה הקדישו שטחים רחבי ידיים כשמורות טבע, הגדולה והמפורסמת שבהן היא הפארק הלאומי קרוגר. בין היונקים המוגנים המוכרים בסביבת שמורות הטבע של הוולד נמצאים אריה קרוגר, נמר אפריקאי, ברדלס ערבות, ג'ירף דרומי, פיל סוואנה אפריקני, ראם הצבי, קודו גמלוני, אילנד מצוי דרומי, אנטילופת סוס שחורה ואנטילופת סוס קצרת-קרן. היונקים הקטנים יותר, רוב הזוחלים וכמעט כל העופות - מלבד היען המצוי, שלמעשה נכחדה מהוולד - עדיין נמצאים בטבע.

## גלריה של בעלי חיים מוכרים

קובץ:Lion pose (6649531395).jpg|אריה טרנסוואל (או קרוגר) בפארק הלאומי קרוגר.
קובץ:Charging Leopard-001.JPG|נמר אפריקאי צעיר בציד בשמורת הקרנפים והאריות.
קובץ:Greater Kudu in Kruger National Park.JPG|קודו גמלוני בפארק הלאומי קרוגר.
קובץ:Elephant Kruger 2003.jpg|פיל סוואנה אפריקני בפארק הלאומי קרוגר.
קובץ:Hippo (Hippopotamus amphibius) grazing (12033127823).jpg|היפופוטם בפארק הלאומי קרוגר.


## קישורים חיצוניים

* 
* Veld, Sciencedirect 
* African veld, Wrangle 

קטגוריה:ערבות
קטגוריה:דרום אפריקה: גאוגרפיה
קטגוריה:גאוגרפיה
קרלוס קניאס

**קרלוס קַנְיָאס** (בספרדית: **Carlos Cañas)** (3 בספטמבר 1924 – 14 באפריל 2013) היה אחד הציירים החשובים ביותר של אל סלבדור, וחלוץ באמנות מופשטת באזור מרכז אמריקה. הוא הוגדר כ"יחיד במינו באמנות האל-סלבדורית, פורץ דרך שהציג באופן הירואי אמנות מודרנית בחברה פרובינציאלית". הוא למד אמנות ותיאוריה בבית הספר לאמנויות של אל סלבדור. בשנת 1950, הוא קיבל מלגה ללימודי אמנות, היסטוריה, אסתטיקה וספרות במדריד באקדמיה ריאל דה בלאס ארטס דה סן פרננדו .
קניאס הציג בביאנלה הראשונה של אמריקה הלטינית, ספרד (1951); בביאנלה הרביעית של התחריט, יפן (1964); בגלריה סאטון, EUA (1979) שבאדינבורו ועוד.

בשנת 2012, הוא קיבל את הפרס הלאומי לתרבות, "Premio Nacional de Cultura", של אל סלבדור.

## הערות שוליים

קטגוריה:סלוודורים
קטגוריה:ילידי 1924
קטגוריה:נפטרים ב-2013
מאצ'לי

**מָאֵצַ'לִי** (בהינדית: **मछली** - דג; שם קוד: **T-16;** 1996 – 18 באוגוסט 2016) הייתה טיגריס בנגלי שנודעה בכישרון הציד שלה, תולדות חייה וסרטי נשיונל ג'יאוגרפיק הרבים שהופקו על אודותיה. בפארק הלאומי רנטמבור, מדינת ראג'סטאן שבהודו. היא נחשבת דמות אם לדור הטיגריסים שבאו אחריה בפארק. הולידה 11 צאצאים בחמישה שגרים.

נחשבה לטיגריסית המפורסמת בעולם. מתה בשנת 2016 בגיל 20, הנחשב למופלג במיוחד עבור טיגריס בטבע.

## קורות חייה
ממוזער|210x210 פיקסלים|מבצר רנטמבור, מקום מושבה העיקרי של מאצ'לי.
מאצ'לי נולדה בשגר ביחד עם שלוש אחיות. היא נקראה על שם אמה עקב סימון דמוי דג סביב העין שלה. בגיל שנתיים החלה לצוד ולהשתלט על חלק מהטריטוריה של אמה. בין 1999 ל-2006 למאצ'לי היו ארבעה מחזרים והיא ילדה 11 גורים בריאים. עקב טיפולה המסור בגידול הגורים עלתה אוכלוסיית הטיגריסים בפארק מ-15 בשנת 2004 לכדי 50 בשנת 2014 כאשר כמעט כל הטיגריסים הצעירים הם צאצאיה של מאצ'לי. חלק מגוריה הגיעו אל שמורת "שריגר טייגר", והגדילו את אוכלוסיית הטיגריסים גם שם.

בשנת 2014 מאצ'לי נעלמה לפתע. 200 עובדי גנים לאומיים חיפשו אותה. היא נמצאה לאחר חודש במצב בריאותי טוב. למרות העובדה שהיא הואכלה רבות על ידי צוות הפארק הייתה לה יכולת מלאה לצוד בעצמה. היא נודעה ביכולת הציד המרשימה שלה, בשנת 2003 נלחמה והרגה תנין ביצות באורך ארבעה מטרים.

רשות הפארקים הלאומיים של הודו הרוויחה בממוצע כעשרה מיליארד דולר מדי שנה הודות לתיירים שרצו לראות את הטיגריסית. היא זכתה ב"פרס מפעל חיים" על פועלה בשיפור התיירות וההכנסות שהביאה למדינה. בשנת 2013 הוציאה ממשלת הודו מעטפה ובול דואר לכבוד הטיגריסית על "תרומתה האקולוגית והכלכלית".

מאצ'לי הייתה הטיגריסית המפורסמת בעולם, היא הוצגה ופורסמה בתוכניות טבע רבות כולל סרט תיעודי בן 50 דקות על חייה בתוכניות בערוצים נשיונל ג'יאוגרפיק ואנימל פלאנט. בשנת 2012 פורסם סיפור חייה בערוץ ה-BBC בסרט "מלכת הטיגריסים".

בשנותיה האחרונות נחלשה מאצ'לי ואיבדה את הטריטוריה שלה לבתה "סונדארי". כאשר כבר לא הייתה מסוגלת לצוד, האכיל אותה צוות הפארק. מאצ'לי עברה את תוחלת החיים בטבע הודות לתמיכה ושימור. באוגוסט 2016 חלתה וקיבלה תרופות מהצוות המטפל. ב-18 באוגוסט מתה מאצ'לי מקוצר נשימה. היא חייתה בין חמש לעשר שנים יותר מטיגריס ממוצע בטבע. הלווייתה נערכה כטקס מסורתי הינדי באזור.

בשנתה האחרונה צולם עליה הסרט "הטיגריס המפורסם בעולם" שם נראתה עם בתה סונדארי במבצר רנטמבור שנחשב למקום מושבה העיקרי. הסרט נחתם עם מותה. חשיבותה של מצ'אלי בהגדלת הילודה בפארק סייעה בשימורם של הטיגריסים באזור, תולדות חייה העלו את מודעות השימור כמו פרשת האריה ססיל.

## קישורים חיצוניים
* Machali (T-16) - The Legend Tigress of Ranthambore
* The True Story of Machli, the World's Most Famous Tiger
* T-16, Machhali or The Lady of the Lake

קטגוריה:יונקים מפורסמים
קטגוריה:הודו: חתולים גדולים
קטגוריה:טיגריס בתרבות
סאחה (שפה)

**סאחה**, הידועה גם בשם **יקוטית** ,**יאקוט** או **סאקה** (ביקוטית: **саха тыла**) היא שפה טורקית עם כ-450,000 דוברי שפת אם. בנוסף לרוסית, היא שפה רשמית ברפובליקת סאחה-יקוטיה שבמזרח סיביר, המהווה חלק מהפדרציה הרוסית. שפה זו שונה מכל השפות הטורקיות האחרות בנוכחות מילים שמקורן לא ברור (אולי פליאו-סיבירי). מילים רבות בשפה זו שאולות מהמונגולית ומרוסית.

## תפוצה גאוגרפית ומקור השם
סאחה היא שפתם של היקוטים, או הסח'ה (סאחה: саха, sakha; ברבים: сахалар, sakhalar). הם קבוצה אתנית טורקית. שפת היקוטים, סאחה, שייכת לענף הסיבירי של השפות הטורקיות. המילה הרוסית יאקוט נלקחה מ-evenk yokō. היקוטים קוראים לעצמם סאחה, או אורנגאי סאחה (יאקוט: Уран Саха, אוראן סאחה) סאחה כרוניקות ישנות.

סאחה מדוברת בעיקר ברפובליקת סאחה-יקוטיה. היא בשימוש גם על ידי יקוטים אתניים באזור חברובסק ובפזורה קטנה בחלקים אחרים של רוסיה, טורקיה וחלקים אחרים של העולם. דולגאנית, קרובת משפחה של יאקוט, הנחשבת לעיתים לניב של יקוטית, מדוברת על ידי דולגנים באזור קרסנויארסק. סאחה נמצאת בשימוש נרחב בתור לינגואה פרנקה על ידי מיעוטים אתניים ברפובליקת סאחה-יקוטיה.

## הגיית השפה וכתיבתה
ישנם 4 שלבים בהיסטוריה של מערכות הכתיבה של סאחה:
* עד תחילת שנות העשרים של המאה ה-20 – כתיבה על פי האלפבית הקירילי;
* 1917–1929 – מערכת הכתיבה של נובגורודוב, המבוססת על האלפבית הלטיני;
* 1929–1939 - אלפבית מאוחד על בסיס לטיני;
* מאז 1939 - כתיבה המבוססת על האלפבית הקירילי.

## ראו גם
* טובאנית

## קישורים חיצוניים

* Yakut Vocabulary List (from the World Loanword Database)
* Sakha Open World – Орто Дойду  – A platform to promote the Yakut Language on the web; News, Lyrics, Music, Fonts, Forum, VideoNews (in Yakut, Unicode)
* 

## הערות שוליים

קטגוריה:שפות טורקיות
קטגוריה:רוסיה: שפות